
ที่  นศ  ๘๑๘๐๑/ว516

     

                   ที่ทำการองค์การบริหารส่วนตำบลเสาเภา






         ๗๙  หมู่ที่ ๑๓ ตำบลเสาเภา อำเภอสิชล





         จังหวัดนครศรีธรรมราช   ๘๐๓๔๐





   
       24  มิถุนายน 2559
เรื่อง  ส่งสื่อประชาสัมพันธ์แผ่นพับการคัดแยกขยะ 
เรียน  สมาชิกสภาองค์การบริหารส่วนตำบลเสาเภา, กำนัน, ผู้ใหญ่บ้าน หมู่ที่ 1 - 16 
สิ่งที่ส่งมาด้วย  แผ่นพับประชาสัมพันธ์การจัดการขยะและการลดขยะในชุมชน


จำนวน 50 ฉบับ
 

ตามที่คณะรัฐมนตรี มีมติเห็นชอบกับแผนแม่บทการจัดการขยะมูลฝอยของประเทศ (พ.ศ. 2559-2564) ตามที่กระทรวงทรัพยากรธรรมชาติและสิ่งแวดล้อมเสนอ และให้กระทรวงทรัพยากรธรรมชาติและสิ่งแวดล้อมร่วมกับกระทรวงมหาดไทยจัดทำแผนแม่บท การบริหารจัดการขยะมูลฝอยของประเทสระยะสั้น (พ.ศ.2559-2564) เกี่ยวกับการแก้ไขปัญหาขยะมูลฝอยอย่างเป็นรูปธรรม และได้เร่งรัดมอบหมายให้กระทรวงมหาดไทยบูรณการร่วมกับกระทรวงทรัพยากรธรรมชาติและสิ่งแวดล้อม ในการจัดทำแผนปฏิบัติการ“ประเทศไทยไร้ขยะ”ตามแนวทาง“ประชารัฐ”ระยะ 1 ปี โดยใช้หลักการ 3Rs คือการใช้น้อย ใช้ซ้ำ และนำกลับมาใช้ใหม่ โดยมีเป้าหมายเพื่อลดปริมาณการเกิดขยะมูลฝอยในภาพรวมของประเทศลดลงร้อยละ 5 นั้น


ในการนี้ เพื่อให้การดำเนินงานเรื่องการจัดการขยะในชุมชนเป็นไปตามแนวนโยบายรัฐบาล องค์การบริหารส่วนตำบลเสาเภา จึงขอประชาสัมพันธ์แผ่นพับเกี่ยวกับการจัดการขยะและการลดขยะในชุมชน เพื่อเป็นการให้ความรู้แก่ประชาชนในการจัดการขยะอย่างถูกวิธี และเป็นการขับเคลื่อนการบริหารจัดการขยะมูลฝอยชุมชน ในเขตพื้นองค์การบริหารส่วนตำบลเสาเภา ให้สอดคล้องกับนโยบายของรัฐบาล ต่อไป

 
จึงเรียนมาเพื่อโปรดพิจารณาและดำเนินการต่อไป

   ขอแสดงความนับถือ

    ( นายนิตินัย  เอี่ยมชลวิเลิศ )
   
นายกองค์การบริหารส่วนตำบลเสาเภา 
สำนักงานปลัดฯ
โทร./โทรสาร ๐ ๗๕36 7326
www.saophao.go.th     Email:saophao@hotmail.com












